ગાંધીનગરઃ વડોદરાના નારાજ ત્રણ ધારાસભ્યોને ગાંધીનગરનું તેડુ આવ્યું છે. મધુ શ્રીવાસ્તવ, કેતન ઈનામદાર અને યોગેશ પટેલને ડેપ્યુટી સીએમ નિતીન પટેલે મળવા બોલાવ્યા છે. વડોદરાના આ ત્રણ નારાજ ધારાસભ્યોએ રાજ્ય સરકારમાં લોકોના કામો નહી થતાં હોવાનો આક્ષેપ કર્યો છે, જેથી ભાજપ મોવડીમંડળે નારાજગી દૂર કરવા કવાયત હાથ ધરી હતી. મળતાં સમાચાર મુજબ નિતીન પટેલને મળવા માટે મધુ શ્રીવાસ્તવ અને કેતન ઈમાનદાર ગાંધીનગર આવશે, યોગેશ પટેલ ગાંધીનગર નથી આવી રહ્યા.